VI. Nata'akxila talaktlaw xala kata nemá ukú titaxunit, xlakata natakxilhlin la li'alh talaktlaw usu lata tanú chi tumín, nachuná natamakanajlí pala liskujkanit ja'é tatlaw la litalhkatayalh nak xkgantaxtut xalilaktlawat chu nataputsanan pala tlawaka laxlakpuwankanit nak xatipakgatsi xataskujut.
Xata'akxilhni xatalaktlaw usu xatamakglhtinat xalilaktlaw nataxila ixlakaxtlawananín tapakgsit natalitamakgtaya pumapakgsin nemá akgskalinan nak talaktlaw xalipulatamatni. Pala ta'akxilhni nemá tlawaka nilakxtum taxtuyacha nak xatamakglhtinat usu xatalaktlaw tumín, nemá xlimakankanit usu pala nikgatsi la tanunit usu nemá laklanit, naliyawakan tiku pakgtanunit nak ja'é tamaktinit la wan tapakgsit. Chu akxni nakxilhkan takitaxtut nak taskujut, ja'e akxilhnanín watiya tlan tastakayawanan xlakata tlan nala ama taskujut la wan tapakgsit.|Xatalaktlaw usu xatamakglhtinat nak xatakskalin namasikan nak ixputlawakan tapakgsit tlan namakgapala 30 xpapa' abril xakata nemá naminacha. Watiya tlan natalakglhmani xatamalakasin akxni nalakgchan la wan litapitsi IV , awatiya titsu tatsokgni xá likatsin 74 , xatakgalhin ninamakgapala puxamakaw chichini' pala chu kitaxtu xaskalina xalanka xalakapulatamatni naxtachuna nanakgalhi puxamakaw chichini xlakata namasta níkula taxtucha taputsanat nemá tlawanika xatalaktlaw usu xalimakgamakglhtinat tumín.|Xtlawananín tapakgsit natamasputú taputsan nak xatalaktlaw usu xatamakglhtinat tlan namakgapala 30 xpapa' septiembre ixlikata lata malakasikanit, lata akxilhkanit ixtakgalhin chu xatalakchaw xalimastakan kwenta túku takgaska, la wan tapakgsin nak likatsin 79 nak ja'é limapakgsin , chu ninakgtsonswakan túku skinkanit chu túku limamakkinankanit latiyaku nalitokgokgekan lawan tapakgsit.|Ixtlawananín tapakgsit na akxilhlin xtatlawat liwaka skalinana nak lipulatamatni chu natlan tasani xlakata kamakatsinilh nikula liskujma xtamamakkit nak pu'akskalin;